成日都會去下ikea個餐廳食野，貪佢超平，野食又唔算差，間唔中仲會出新款。不過九龍灣嗰間就越來越多人食，而家次次去親都好難搵位。呢日趁閒日就早少少過去食，好彩去到咁岩就有枱食客走，即刻有位坐。今次餐牌有驚喜！竟然有我最愛的炸豬手！仲要超平，咁既價錢出面冇可能食到。豬手仲要好巨型多肉，又炸得好脆好香口！加埋伴菜，2個人食都食唔哂。另外小食拼盤都唔錯，又係好平，薯波同腸仔好好味，雞翼就普普通通。三文魚扁意粉就有少少失望，唔係太好味。